Ifølge Danmarks Statistik er Vesthimmerlands Kommune helt i top på landsplan over kommunalt fravær. Vesthimmerlands Kommune er med 10,38 fraværsdage pr. fultidsmedarbejder (landsgennemsnit 12,64) kun marginalt overgået af Samsø i færreste antal fraværsdage på landsplan. -  Vesthimmerlands Kommune har ganske enkelt sat fokus på sygefraværet og fulgt op på samtaler med medarbejderne. I sygefravær er der jo mange ting, som kan spille ind: Arbejdsmiljøet, det kollegiale samarbejde og selvfølgelig almindelig sygdom, siger borgmester Knud Kristensen og fortsætter; - Er det arbejdsmiljøet, sættes der professionelt ind omgående. Der kan også være brug for en omplacering, nye arbejdsområder og kollegaer der skal til. Det er vigtigt, at alle medarbejdere føler sig godt tilpas, når der mødes ind på job, og det synes jeg, der bliver gjort et stort arbejde for skal virke i dagligdagen, siger Knud Kristensen. Det er blandt andet en 1-5-14 sygefraværsmodel, som har været med til at bringe Vesthimmerland i top. Det betyder, at der skal være en personlig kontakt mellem den syge medarbejder og leder på første, femte og 14. fraværsdag. Forebyggelse, følge og fremme håndtering af fravær har været de tre indsatsområder mellem medarbejder, afdeling og leder. Samtidig er der de seneste tre til fire år arbejdet ihærdigt med en åbenhed omkring sygefravær. En indsats, der altså nu bringer Vesthimmerland til en landsdækkende topplacering. Top ti - landsplan: (Statistik 2014) Samsø 10,3 Vesthimmerland 10,38 Lemvig 10,57 Esbjerg 10,71 Thisted 11 Rebild 11,02 Ærø 11,28 Vejen 11,29 Viborg 11,38 Stevns 11,4 Bund - landsplan: Hørsholm 14,24 Sorø 14,28 Roskilde 14,29 Tårnby 14,36 Holbæk 14,45 Helsingør 14,58 Dragør 14,79 Lejre 14,96 Halsnæs 15,07 Ballerup 17,12 Nordjylland: Vesthimmerland 10,38 Thisted 11 Rebild 11,02 Mariagerfjord 11,44 Morsø 11,71 Hjørring 12,32 Aalborg 12,43 Læsø 12,61 Frederikshavn 12,93 Brønderslev 13,11 Jammerbugt 13,52
En 1-5-14 sygefraværsmodel har været med til at nedbringe fraværet hos personalet i Vesthimmerland Kommune.